**Dodatok č. 2/2020**

 **k Zmluve o výkone správy**

 uzatvorený podľa

 ust. § 261 ods. 2 a nasl. Obchodného zákonníka

**Vlastník:** **MESTO TOPOĽČANY**

 Sídlo: Topoľčany, Nám. M. R. Štefánika 1/1

 Štatutárny orgán: JUDr. Alexandra Gieciová, primátorka

 IČO: 00 311 162

 DIČ: 2021248537

 Bankové spojenie: VÚB Topoľčany

 Číslo účtu: SK23 0200 0000 0000 0022 7192

 / ďalej len ”vlastník”/

**a**

**Správca: MESTSKÉ SLUŽBY TOPOĽČANY, s.r.o.**

Sídlo:Topoľčany, Nám. M. R. Štefánika 1/1

 Štatutárny orgán: Mgr. Martin Bucko, konateľ

 IČO: 44 818 378

 DIČ: 2022854053

 Bankové spojenie: VÚB Topoľčany

 Číslo účtu: SK49 0200 0000 0026 23092756

 / ďalej len ”správca”/

Zmluvné strany Zmluvy o výkone správy č. 72/2018/O uzatvorenej dňa 1.10.2018 uzatvárajú v súlade s uznesením MsZ v Topoľčanoch č. 252/11/2019 zo dňa 11.12.2019 tento dodatok č. 2/2020, ktorým sa menia nasledujúce ustanovenia zmluvy:

**I.**

 **Predmet zmluvy**

1.Správca sa zaväzuje, že v rozsahu dojednanom v tejto zmluve a za podmienok v nej

uvedených zabezpečí pre vlastníka bytových domov, bytov a nebytových priestorov v domoch uvedených v článku I. bod 3. tejto zmluvy ich správu a plnenia spojené s užívaním bytov a nebytových priestorov.

2.Vlastník bytov a nebytových priestorov sa zaväzuje, že za zabezpečenie dojednanej správy zaplatí správcovi odplatu dojednanú v tejto zmluve.

3.Predmetom tejto zmluvy je výkon správy bytov a nebytových priestorov v domoch v kat. území Topoľčany vo výlučnom vlastníctve mesta Topoľčany na Ul. P. O. Hviezdoslava, a to bytového domu súp. č. 5016, súp. č. 5046 a súp. č. 5056, spolu 72 bytových jednotiek postavených v bežnom štandarde v súlade s podmienkami zákona č. 150/2013 Z. z. o Štátnom fonde rozvoja bývania a zákona č. 443/2010 Z. z. o dotáciách na rozvoj bývania a o sociálnom bývaní, pričom vlastník je povinný zachovať ich nájomný charakter počas najmenej 20 rokov. Predmetom tejto zmluvy je aj správa nebytového priestoru nachádzajúceho sa na prízemí bytového domu súp. č. 5016.

V ods. **III. Práva a povinnosti správcu bod A**. sa mení znenie bodu 4. nasledovne:

Stanovovať výšku nájomného v súlade s uznesením MsZ o cenách nájmu bytov v bytovom

dome s. č. 5016, 5046 a 5056.

 V ods. **III. Práva a povinnosti správcu bod B**. sa mení znenie bodu 2. nasledovne:

Mesačne odvádzať predpísané platby na účet vlastníka do 15. dňa nasledujúceho kalendárneho mesiaca za mesiac predchádzajúci spolu so súpisom platieb podľa jednotlivých nájomcov. Predložiť zoznam predpisov úhrad a skutočné úhrady za príslušný mesiac. V rovnakom termíne odvádzať finančné prostriedky v rámci bodov 3, 4 a 5 prílohy uznesenia č. 698/27/2018, uznesenia č. 143/7/2019 a uznesenia č. 246/11/2019(správa, poistné a dane) po uhradení výdavkov na účet vlastníka.

**Záverečné ustanovenia**

1. Tento dodatok č. 2/2020 je vyhotovený v 7 exemplároch s platnosťou originálu, 5 exemplárov pre vlastníka a 2 exempláre pre správcu.
2. Zmluvné strany boli s obsahom tohto dodatku oboznámené, s jeho obsahom súhlasia a na znak súhlasu tento dodatok vlastnoručne podpisujú.
3. Uzatvorenie tohto dodatku bolo schválené MsZ v Topoľčanoch dňa 11.12.2019 uznesením č. 252/11/2019, ktoré tvorí neoddeliteľnú prílohu tohto dodatku.

 Neoddeliteľnou prílohou tohto dodatku je uznesenie MsZ v Topoľčanoch č.

 246/11/2019 a č. 252/11/2019 zo dňa 11.12.2019.

 V Topoľčanoch, dňa 11.9.2020

 **JUDr. Alexandra Gieciová Mgr. Martin Bucko**

 primátorka mesta Topoľčany, v. r. konateľ spoločnosti

 Mestské služby Topoľčany, s.r.o., v. r.